open-index/open-wikipedia-markdown huggingface dataset:
Lomma

**Lomma** er en elv i Bærum i Akershus og Hole i Buskerud. Den begynner på Krokskogen i Hole, der Vesle Lomma (også kalt Lille Lomma) møter Store Lomma, og renner videre gjennom hele Lommedalen og videre ut i Sandvikselva ved Vøyenenga i Bærum. Vøyenenga er ei tidligere flomslette der Lomma møter Isielva og danner Sandvikselva.

Lomma er et av hovedvassdragene på Krokskogen. Det går både skogsbilvei og skiløype langs Lomma fra bebyggelsen innerste i Lommedalen og innover i marka.

Elva ble benyttet til tømmerfløting fram til 1967. Det har ellers vært sagbruk og jernverk langs denne. Den eldste sagen lå ved Vigfoss på Helset og senere stangjernhammer ved Bærums Verk.

Nord for Bærums Verk etablerte verket en mølle i tiden før 1825.

Sør for Bærums Verk ligger Spikerbrukfallet kraftstasjon som henter kraft fra elven, som er demmet opp i Glitteruddammen ovenfor. Denne er den eneste gjenværende av tilsammen ni tidligere kraftstasjoner langs elven.

## Referanser
Vakinankaratra

**Vakinankaratra** er en av Madagaskars regioner og ligger i provinsen Antananarivo. Regionen hadde 1 852 199 innbyggere i 2014  og dekker et areal på 16&nbsp;599&nbsp;km². Hovedstaden er Antsirabe.

Vakinankaratra er delt opp i 6 distrikter og 86 kommuner.

## Historie
Kongeriket Vakinankaratra, kjent for å være Andrantsays rike, ble grunnlagt på starten av det 17. århundre av Andrianony, en prins med opprinnelse i Alasora sør for Antananarivo. Lenge lå Andrantsays hovedstad i Fivavahana (ofte forkortet *Fiva*) i distriktet Betafo. Den lokale befolkningen kalte seg da Betsileo, et navn som senere skulle bli navnet på naboene deres i sør.

Rikets høydepunkt ble nådd ved midten av det 18. århundre. Under koloniseringen av landet ble det administrative senteret til regionen flyttet til Antsirabe, som raskt vokste og ble en viktig og modernisert by.

## Distrikter
* Antsirabe I
* Antsirabe II
* Ambatolampy
* Betafo
* Antanifotsy
* Faratsiho

## Referanser




## Eksterne lenker
*  Région Vakinankaratra &ndash; Offisiell side
Per Schioldborg

**Per Ross Schioldborg** (født 17. mars 1933, død 26. november 2017) var en norsk psykolog og professor emeritus ved Universitetet i Oslo. I første del av karrieren studerte Schioldborg særlig spørsmål knyttet til persepsjon. Senere har han arbeidet innen helse- og sosialpsykologi, og spesielt med røykeavvenning.

Før han begynte på psykologistudier i 1958, arbeidet Schioldberg på Kreta i Hellas i to år for NATO.
Per Schioldborg og hans kone reiste sammen med Axel Jensen til Sahara da sistnevnte skrev romanen *[[Ikaros – ung mann i Sahara]]*.

Schioldborg var gift med Else Berit og hadde barn og barnebarn.

## Referanser

## Eksterne lenker
* Per Schioldborg, Universitetet i Oslo
Den hvite tiger

**Den hvite tiger** () er et av fire *symboler* i de kinesiske stjernebildene. De tre andre er Den røde fugl (Zhuque), Den blå drage (Qing Long) og Den svarte skilpadde (Xuanwu)). Hver av disse symboliserer de fire himmelretningene, og den hvite tiger representerer himmelretningen vest, og også årstiden høst. Den blir også kalt «Vestens hvite tiger» (). I Kina er den kjent som **Baihu** og i Japan som *Byakko*.

Den hvite tiger ble brukt av både kinesiske, japanske, koreanske og vietnamesiske kartografer.

Innen kinesisk mytologi er den ofte portrettert som alle dyrs konge, eller som herre over fjellene og som krigsguden. Den hvite tiger er også sagt å være legemliggjørelsen av metall blant feng shuis fem elementer. I Kina symboliserer Baihu elementet luft.

## Litteratur
* Josef Guter: *Lexikon der Götter und Symbole der Alten Chinesen.* Marix, Wiesbaden 2004, ISBN 3-937715-04-5, S. 345-346.
* Jeremy Roberts: *Chinese Mythology A-Z*. 2nd Edition, Chelsea House Publications 2009, ISBN 978-1-60413-436-0, S. 125, 132.
Resistência Nacional Moçambicana

**Resistência Nacional Moçambicana** («Mosambiks nasjonale motstandsbevegelse», **RENAMO**) er et konservativt politisk parti i Mosambik ledet av Afonso Dhlakama fra 1979 til hans død 2018. Ossufo Momade ble 7. mai 2018 oppnevnt som midlertidig leder for partiet.

RENAMO ble grunnlagt som en antikommunistisk politisk organisasjon sponset av den hvite minoritetsregjeringen i Rhodesia i 1975 etter Mosambiks uavhengighet og etableringen av en marxist-leninistisk, tungt sovjetiskstøttet ettpartistat. André Matsangaissa, en tidligere hærkommandant i FRELIMO, var den første lederen av RENAMO. Den hvite minoritetsregjeringen i Rhodesia fryktet at FRELIMO-regjeringen i Mosambik ville gi ly til militante medlemmer av ZANU for å styrte dens regjering. Matsangaissa ble drept av regjeringssoldater 17. oktober 1979 i Sofala–provinsen. Etter en voldelig arvefølgerstrid ble Afonso Dhlakama den nye RENAMO–lederen. I løpet av borgerkrigen i Mosambik i 1980-årene, fikk RENAMO også støtte fra Sør-Afrika og USA som så på FRELIMO-regjeringen som en sovjetisk satellittstat. RENAMO–opprørere ble ofte anklaget for utstrakt brutalitet og brudd på menneskerettighetene rettet mot sivilbefolkningen.

Den sørafrikanske regjeringen gikk med på å stoppe finansieringen av RENAMO dersom den mosambiske regjeringen utviste medlemmer av African National Congress som levde der i eksil. Dette ble godtatt, men apartheid-regimet fortsatte å kanalisere finansielle og militære ressurser til en permanent fredsavtale ble inngått i 1992.

Fredsavtalen førte til avvæpning av RENAMO, integrering av noen av deres krigere i den mosambiske hær og til dets forvandling til et regulært politisk parti. Det er nå det største opposisjonspartiet i Mosambik. I det siste parlamentsvalget, 1. og 2. desember 2004, var partiet hoveddelen av valgalliansen RENAMO-UE som fikk 29,7% av stemmene og 90 av 250 seter. Dhlakama stilte opp som presidentkandidat til denne alliansen og fikk 31,7% av stemmene.

## Referanser


## Eksterne lenker
*
Tulcea

**Tulcea** [] (på bulgarsk, russisk, og ukrainsk *Тулча*, *Toulcha*; på tyrkisk: *Hora-Tepé* eller *Tolçu*)  er en by i Dobrudsja, Romania. Byen er hovedstad i Tulcea fylke.

## Geografi
Tulcea ligger ved Donaus (Sulinaarmen) høyre bredd 39 nautiske mil (72&nbsp;km) fra elvens "nullpunkt" i Sulina. Byen er inngangsporten til Donaudeltaet, men regnes ikke selv for å tilhøre selve deltaet. Til Tulcea hører også landsbyen Tudor Vladimirescu på Sulinaarmens venstre bredd.

## Historie
Byen ble grunnlagt i det 8. århundret før Kristus. Herodot av Halikarnassos kaller for *Castrum Aegyssus*; også Diodorus Siculus nevner byen. Ovid tilskriver i sitt verk Epistulae ex Ponto (*brev fra Svartehavet*) byens daværende navn dens dakiske grunnlegger *Carpyus Aegyssus*.

Tulcea har alltid vær en viktig havneby. Etter romernes erobring av byen var den hjemmehavn for den romerske norøstflåten. Romerne rekonstruerte byen, noe de gjenværende ruinene av forsvarsmurene og tårnene vitner om. Senere sto byen under vekslende herredømme. Byen tilhørte således Det bysantinske riket i det 5. og 6. århundret, Bulgaria fra 6. til 10. og 12. til 14. århundret og Republikken Genova fra det 10. til 13. århundret. Undertiden tilhørte byen lokale kongeriker som det bulgarske despotiet Dobrudsja og Valakia under Mircea cel Bătrân.

I 1416 ble byen erobret av Det osmanske riket og omdøpt til *Hora-Tepé* eller *Tolçu*.
I det 17. århundret nevnes Tulcea av den osmanske reisende Evliya Çelebi som et bosetting med 600 hus, bebodd av valakere.

I 1807 bygde bulgarerne i Tulcea det første private sykehus på balkanhalvøya.

Den russiske armeen erobret Tulcea 11. eller 23. mars 1854 under Krimkrigen. Troppene måtte imidlertid forlate byen i juni 1854 for å delta i kamphandlingene på Krim.

Byen ble et sandsjak-senter (administrasjonssenter i Det osmanske riket) i Silistre Eyaleti i 1860 og tilsvarende i Tuna Valayeti i 1864.

1860 fikk Tulcea bystatus og ble fylkeshovedstad. Inntil 1878 var byen bispesete for det bulgarske eksarkat.

Etter Berlinerkongressen 1878 ble Tulcea sammen med norddobrudsja lagt til Romania. Under den første verdenskrigen var Tulcea okkupert av Bulgaria fra 1916 til 1918. Til 1940 var byens befolkning overveiende bulgarsk. Bulgarerne forlot imidlertid da byen som en følge av Craiovatraktaten under den andre verdenskrigen.

## Demografi
Ifølge folketellingen i 2002, har Tulcea en befolkning på 91&nbsp;875 innbyggere, hvorav 91,3 % er rumenere. Forøvrig utgjør lippovanerne 2,78 % og tyrkerne 1,4 % av befolkningen. De fleste av de innfødte bulgarerne flyttet ut i samsvar med Craiovatraktaten fra 1941.

## Vennskapsbyer
* Aalborg, Danmark
* Rovigo, Italia
* Shumen, Bulgaria
* Ilion, Hellas
* Bishopstown, Irland
* Pusjkin, Russland

## Referanser


## Eksterne lenker
* 
*
Baruks bok

***Baruks bok*** er en av de deuterokanoniske bøker i Det gamle testamente. Den angis å være skrevet av Baruk, vennen og hjelperen til den gammeltestamentlige profeten Jeremia. Den kan karakteriseres som en trøstebok i vanskelige tider.

## Teksthistorie
Teksten angis i åpningsverset å være skrevet av Baruk, under jødenes babylonske fangenskap på 500-tallet f.Kr., og den er skrevet i samme stil som profetbøkene i GT. Mest sannsynlig er boken skrevet av to (eller flere) forfattere sammen, og har fått sin endelige utforming på 100-tallet f.Kr. eller 100-tallet, muligens så sent som etter Jerusalems ødeleggelse i år 70. Skriftet ser ut til «å være blitt til i en tid som har visse fellestrekk med tiden etter Jerusalems ødeleggelse i 587 f.Kr. og bortføringen til Babylon. Derfor har boken med dikterisk frihet kunnet tillegges Baruk og plasseres i hans tid.» 

Boken er trolig skrevet på hebraisk, i alle fall gjelder det kapittel 1;1–3;8, men teksten er bare bevart i sin helhet på gresk.

## Innhold
Boken er en analyserende bearbeiding av sorgen over Jerusalems ødeleggelse og bortførelsen til Babylon. Teksten inneholder også bekjennelser av synd, botsbønner og lovprisning. Den fordømmer også babylonernes avgudsdyrkelse, og uttrykker håp om Guds hjelp og frelse for Jerusalem. 

Bokens første del (1;15-3;8) er en lang bønn som trolig kan dateres til 2. århundre f.Kr.. Neste del (3;9-4;4) beskriver Gud som den universelle visdom. Siste del (4:5-5:9) omtaler Jerusalem som en enke som sørger over sine tapte barn. Disse tekstene er trolig noe yngre. Deler av boken minner om andre tekster i GT, slik som Daniels bok kapittel 9. 

## Andre tekster
Det deuterokanoniske skriftet Jeremias brev er i noen håndskrifter inkludert i Baruks bok som et sjette kapittel. I andre håndskrifter er Jeremias brev et selvstendig skrift. 

Baruk er også angitt som forfatter av noen andre apokryfiske verk, som ikke tas med i noen kanon: *[[Baruks apokalypse]]*, *[[Tredje Baruk]]* og *[[Fjerde Baruk]]*. 

## Referanser


## Eksterne lenker
* fulltekst hos Bibel.no
Terrorangrepet i Mumbai 11. juli 2006

**Terrorangrepet i Mumbai juli 2006** refererer til bombingen av flere tog i den indiske byen Mumbai på morgenen 11. juli 2006. Over 170 mennesker ble drept og 700 skadet. Angrepet ble høyst sannsynlig utført av en islamistisk gruppe med tilknytning til Kashmir.

## Angrepet

De syv eksplosjonene skjedde rundt klokken 18.30 lokal tid (15.00 norsk tid), og de skjedde på ulike toglinjer i byen med kun få minutters mellomrom og i løpet av en time. Politiet bekrefter at samtlige eksplosjoner var forårsaket av sprengstoff. Eksplosjonene rammet tog som sto på plattformene på stasjonene Khar, Mahim, Matunga, Jogeshwari, Borivili og Bhayander, ifølge politiet. En bombe rammet også et tog mellom stasjonene Khar og Santa Cruz.

## Sårede og drepte

## Etterforskning
350 arrestasjoner ble gjennomført i løpet av 36 timer etter angrepene, selv om indisk politi hevder at disse er arrestert for avhør. Indisk politi gikk etter hvert ut med etterlysning av to, konkret mistenkte i saken. Teknisk etterforsking bekreftet etter hvert at eksplosivene som var brukt, var RDX og at det i tillegg kan kan ha vært dynamitt eller amomminumnitrat.

Sent om kvelden 11. juli, siterte den indiske avisen *The Times of India* anonyme, indiske etterretningskilder i New Delhi som var "temmelig sikre" på at angrepene var gjennomført av militante grupperinger, Lashkar-e-Toiba og Students Islamic Movement of India. Begge disse organisasjonene har avvist ansvar for terroraksjonen.

Den 13. juli ringte en person, som utga seg for å være talsperson for Al-Qaida, til et lokalt nyhetsbyrå i Srinagar, for å annonsere gruppens ankomst til Kashmir. Den angivelige talsmannen fra Al-Qaida sa at eksplosjonene var "en konsekvens av indisk undertrykkelse av minoriteter, spesielt muslimer".

14. juli tok gruppen Lashkar-e-Qahhar, en terrorist-organisasjon som er linket til gruppen Lashkar-e-Taiba (LeT), på seg ansvaret for terrorhandlingen. I en e-post til en indisk tv-kanal, sier gruppen at den organiserte angrepet ved å bruke 16 personer, som alle "kom seg i sikkerhet". Ifølge e-posten skal motivet for angrepet være situasjonen i Gujrat- og Kashmirregionene. Den sier også at eksplosjonene var del av en serie angrep rettet mot andre steder, som den internasjonale flyplassen i Mumbai, Taj Mahal i Agra og Red Fort i New Delhi. Myndighetene etterforsker disse påstandene, og prøver å finne kilden til e-posten.

## Referanser


## Eksterne lenker
* BBC: Mumbai train attacks
Holly Marie Combs

**Holly Marie Combs** (født 3. desember 1973) er en amerikansk skuespiller som har spilt i filmer og tv-serier, blant annet rollen som Piper Halliwell i *[[Charmed]]*. Fra 2002 til 2006, i slutten av serien, var hun produsent for serien.

## Biografi
Combs ble født i San Diego i California. På den tiden var moren hennes, Lauralei Combs, 15 år. Hollys biologiske foreldre giftet seg, men de skilte seg etter to år, fordi de følte at de var for unge til å få et ekteskap til å fungere. Da hun lærte å gå, slo hun hodet sitt i et marmorbord, som er grunnen til at hun har et arr over hennes høyre øyebryn. Hun flyttet mange ganger med moren sin, samtidig som moren prøvde å få en skuespillerkarriere. Da Combs var syv år, hadde hun og moren hennes flyttet til New York. Hun var tolv år da moren hennes giftet seg med stefaren hennes. I New York gikk hun på Beekman Hill Elementary og så The Professional Children's School of Acting. Allerede da hadde hun spilt inn mange tv-reklamer. Hun begynte fort å elske å være skuespiller, akkurat som moren hennes hadde.

I 1993 giftet Combs seg med Brian Smith, men de skilte seg i 1997. Senere ble hun forlovet med Storm Lyndon, men de skilte lag i 2000. Siden 2001 har hun bodd sammen med David W. Donoho, som jobbet med Charmed. De giftet seg 14. februar 2004, og fikk en sønn, Finley Arthur Donoho, i 2004. 26. oktober 2006, fikk de sitt andre barn, en gutt som heter Riley Edward Donoho. Combs søkte om skilsmisse i 2011.

Combs er en dyreelsker, og har tre hester, fem hunder, tre katter, fire kaniner og to kjærlighetsfugler. Da hennes første sønn ble født, måtte de gi skilpadden til en venn, for å ikke risikere å få salmonella.

## Karriere
Selv om hun hadde mange mindre roller sent på 1980-tallet, var Hollys store debut i 1992 TV-serien Picket Fences. Hun prøvespilte rollen som Kimberly da hun var i New York. Casting-agenten sa til henne at hun ikke passet til rollen fordi «Hun hadde ikke stort nok hjerte». Combs svarte, "Hvis du ser etter noen med et stort hjerte, hva i helvete gjør du i New York?" Hun fikk rollen med en gang. Picket Fences gikk i fire år, og ga Holly Ung Skuespiller-prisen.

Combs var med bestevennen hennes Shannen Doherty da hun så at de lette etter noen til å spille i Charmed, og sa at hun ville prøvespille. Da de gjorde det prøvespilte hun for rollen som Prue Halliwell og Shannen for Piper Halliwell, men de endte opp med å bytte roller fordi de «passet ikke». Alyssa Milano og Combs ble begge produsenter for Charmed i den femte sesongen. I de siste fem sesongene av *Charmed* spilte Combs den eldste søsteren, selv om hun er den yngste av de tre skuespillerinnene.

## Filmer & Serier
**Filmer**

## Referanser


## Eksterne lenker
* Holly Marie Combs side
*
2. Bundesliga

**2. Bundesliga** er den nest øverste divisjonen i tysk fotball. Fra sesongen 1974/75 til sesongen 1980/81 besto den av to divisjoner. Siden har den vært en, med unntak av sesongen 1991/92, da den østtyske fotballen ble en del av det tidligere vesttyske systemet. De to beste lagene i serien rykker direkte opp til Bundesliga, mens den tredje må kvalifisere seg mot den tredjesiste fra Bundesliga. På samme måte rykker de siste to direkte ned til 3. Liga, mens den tredjesiste må kvalifisere seg mot nummer tre fra 3. Liga.

## Klubber i 2. Bundesliga 2019-20-sesongen

## Resultater

## Eksterne lenker
* 2.Bundeligas offisielle hjemmeside på (tysk) 
* DFBs startside for 2. Bundesliga (tysk)
* Statistikk 2. Bundesliga, samelagtabell, toppscorer ++ fra DFB
* Hjemmeside til DFB (Deutsche Fußballbund med blant annet oversikter over alle tyske ligaer
* Bundeligas offisielle hjemmeside på engelsk
Madonna med barnet

**Madonna med barnet** har flere betydninger:

* Jomfru Maria kalles i noen henseender «Madonna med barnet»
* Madonnastatuen i Eggedals vestfjell heter «Madonna med barnet»
Grenland Fotball

**Grenland Fotball** var et selskap som ble opprettet i Grenland i 1994 og nedlagt våren 2015.

## Etablering og drift
Etableringen skjedde som et forsøk på å finansiere samordningen av satsningen på fotball i Grenland gjennom å samkjøre markedsrettighetene. Eierne i selskapet ved opprettelse var Odd Grenland, Pors Grenland, Telemark Fotballkrets og Vekst i Grenland AS, med henholdsvis 49, 25, 17 og 9&nbsp;% av eierandelene. I 2006 var de største (over 10&nbsp;%) aksjonærene Grenland Invest, Aktieselskapet Borgestad og Odds Ballklubb.

Grenland Fotball var konstruert som et allmennaksjeselskap (ASA), en selskapsform Norges Fotballforbund etter hvert ikke godtok, fordi klubbene Odd og Pors ikke fremstod som separate sportsklubber med denne modellen.

## Pors ut av samarbeidet
Ved årsskiftet 2009/2010 trakk Pors seg ut av samarbeidet, siden de mente de fikk for lite ut av det. Grenland Fotball forvaltet deretter kun markedsrettighetene til Odd. I 2012 solgte Aktieselskapet Borgestad sine aksjer til Odds Ballklubb for en samlet sum av én krone.

## Avvikling i 2015
I februar 2015 gikk styret i Grenland Fotball ASA inn for å legge ned foretaket, og la frem forslag om dette for årsmøtet i Odds Ballklubb.

## Referanser
13. etappe i Tour de France 2006

## [[Béziers]] – [[Montélimar]]
***Etappe:** 13.
***Dato:** 15. juli 
***Lengde:**  230 km
***Norske resultater:**
:12. Thor Hushovd

## Sprint og klatrepasseringer
### 1. sprint (i [[Anduze]])
Etter 117,5 km

### 2. sprint (i [[Vallon-Pont-d'Arc]])
Etter 177 km

### 1. klatring (Côte de Puéchabon)
Etter 57,5 km, kategori 4

### 2. klatring (Col de la Cardonille)
Etter 77,5 km, kategori 4

### 3. klatring (Col de la Cardonille)
Etter 119 km, kategori 4

### 4. klatring (Côte de Saint-Maurice d'Ibie)
Etter 195,5 km, kategori 4

### 5. klatring (Côte de Villeneuve de Berg)
Etter 195,5 km, kategori 4

## Resultater

## Eksterne lenker
* Etappebeskrivelse og recap på cyclingnews.com
Peter III

**Peter III** kan vise til flere personer:

* Peter III av Alexandria (død 489), patriark
* Peter III av Aragón (1239 – 1285), konge
* Peter III av Portugal (1717 – 1786), konge
* Peter III av Russland (1728 – 1762), tsar
Houkou

**Houkou** er en skapning fra japansk mytologi. Den er en canid, med fem lange haler og en hvit kropp. Den  lever inne i et tre som den også deler et spirituelt bånd med. Hver av de fem halene innehar makten til et av de fem elementene, som tilsammen brukes til å forårsake jordskjelv. Houkou er også kjent som en illusjonist, og skapte illusjoner for å skremme bort inntrengere som kunne skade treet dens. 
Houkou er på mange måter lik Inugami.
Tsuchinoko

**Tsuchinoko** (ツチノコ) er en skapning fra japansk mytologi som minner om en slange. Den er også kjent som *«bachi-hebi»* nord i Japan.

## Kjennetegn

*Tsuchinokoens kropp er bredere rundt midten enn kroppen til en vanlig slange.
*Tsuchinokoen kan beskytte seg med gift lik en hoggorm. 
*Tsuchinoko kan hoppe avstander på opptil én meter
*Noen tsuchinoko er kjent for å kunne snakke menneskers språk, men de lyver ofte. 
*Tsuchinokoen er glad i alkohol. 
*Tsuchinokoen er reptiler fra slangefamilien, har skjellet hud, og er gjennomsnittlig rundt 60 cm. lange (ifølge den japanske tegneserien *"´[[Doraemon]]"*, #9).
----
Selv om det har blitt rapportert om mange observasjoner av tsuchinoko, er det ingen som faktisk har fanget eller studert skapningen. En tsuchinoko ble tilsynelatende fanget en gang, men fangstmannen slapp løs dyret før han kontaktet media fordi slanger blir oppfattet som uhellsbringende. 

Tsuchinkoen er å finne i noen japanske videospill, ofte som et hemmelig objekt eller en fiende. Eksempler er Metal Gear Solid 3: Snake Eater, Castlevania: Aria of Sorrow, We Love Katamari, Me and My Katamari, Siren, Radiata Stories, og Pokémon (Dunsparce).
Leipziger Allerlei

**Leipziger Allerlei**, fritt oversatt *blanding fra Leipzig*, er en grønnsakrett fra Leipzig i Sachsen, men finnes på spisekart over hele Tyskland. Opprinnelig dreier det seg om husmannskost. Den serveres som forrett, mellomrett eller som selvstendig kveldsrett. Retten nevnes i skriftlige kilder tilbake til 1745. 

Den består av aspargestopper, grønne erter, gulrøtter, blomkålbuketter, nepe og sjampignoner. Grønnsaker og sopp er kokt og tilsatt smør, sukker, salt og pepper. Grønnsakene er anretta på fat og overhelt med en lys saus av aspargesvannet. Til grønnsakene serveres kreps som er kokt i bokkøl og vann med salt og kajennepepper. 

## Referanser
Dunsparce

**Dunsparce** (ノコッチ *Nokocchi* på japansk, *Dummisel* på tysk og *Insolourdo* på fransk) er en figur i den animerte serien *[[Pokémon]]*.

## Utseende
Dunsparce minner litt om en slange, og er basert på tsuchinoko fra japansk mytologi. Den har verken armer eller bein. Kroppen er gul og timeglassformet, med to små vinger på sidene, et bor i stedet for hale, og to pigger under haken. Magen og markeringene på ryggen dens er blå.

## Biologi
Dunsparce lever i grotter og under bakken. De enkle vingene tillater den å sveve like over bakken, og gir den et alternativ til å krype for å komme seg fra et sted til et annet. Det er ikke stort mer man vet om Dunsparse, ettersom den både er veldig sjelden og sky. Hvis den oppdager at den er sett, graver den seg fort ned ved hjelp av haleboret.

## Eksterne lenker
*
Peter III av Russland

**Peter III** (russisk: Пётр III Федорович eller *Pjotr III Fjodorovitsj* født 21. februar 1728 på Kiel slott i hertugdømmet Holstein som *Karl Peter Ulrich*, død  i Ropsja-palasset ved St. Petersburg) var tsar av Russland i seks måneder i 1762. Han var hertug av Slesvig-Holsten-Gottorp fra 1739 til 1762. 

## Liv og virke
Han var eneste sønn av hertug Carl Frederik av Slesvig-Holsten-Gottorp og Anna Petrovna, en datter av Peter den store. Han tilhørte en linje av fyrstehuset Oldenburg og grunnla linjen Holsten-Gottorp-Romanov.

Han besteg tronen den 5. januar 1762. Kort tid etter trakk han russiske tropper ut fra Syvårskrigen og signerte en fredsavtale den 5. mai 1762. Denne hendelsen blir kalt Mirakelet til huset Brandenburg Han ga  tropper til Preussen, og gjorde Preussen til en alliert. Dette endret maktbalansen i Europa, og gjorde ham mislikt blant det russiske folk. 

Han ble avsatt i et statskupp den 8. juli 1762 til fordel for ektefellen Katarina, og han døde kort tid etter mens han satt i fangenskap.

## Referanser


## Litteratur
* Johannes Dassow: *Friedrich II. von Preussen und Peter III. von Russland.* Berlin, Univ. Diss. 1908.
* 
* 
* Carol S. Leonard: *Reform and regicide. The reign of Peter III of Russia.* Indiana Univ. Press, Bloomington, 1993, ISBN 0-253-33322-9
* Alexander S. Mylnikow: *Die falschen Zaren. Peter III. und seine Doppelgänger in Russland und Osteuropa.* (= Eutiner Forschungen; 3). Eutin 1994, ISBN 3-923457-28-6.
* Elena Palmer: *Peter III. Der Prinz von Holstein.* Erfurt 2005, ISBN 3-89702-788-7.
* Kahnert, Timo: *Der drohende Krieg gegen Russland 1761/62.* I: Eva S. Fiebig og Jan Schlürmann (utg.): *Handbuch zur nordelbischen Militärgeschichte. Heere und Kriege in Schleswig, Holstein, Lauenburg, Eutin und Lübeck 1623–1863/67.* Husum 2010, s. 409–432

## Stamtavle
Kvalifisering til EM i fotball 2008

**Kvalifiseringen til fotball-EM 2008** i  og Østerrike startet 16. august 2006, men den første runden med kamper i alle grupper ble spilt 2. september 2006. Det ble totalt spilt 308 kamper, og de 50 deltagende lagene spilte om 14 plasser i fotball-EM 2008, sammen med vertsnasjonene Sveits og Østerrike.

Det første- og andreplasserte laget fra hver gruppe kvalifiserer seg til EM.

## Seeding
Alle lagene var seedet i forskjellige nivåer før trekningen som foregikk i Montreux i Sveits 27. januar 2006. Lagene ble seedet etter kvalifiseringsresultatene til EM i fotball 2004 og VM i fotball 2006.

* vant fotball-EM i 2004, og fikk derfor plass på øverste seedingsnivå. Hellas hadde vært på andre nivå om de hadde vært seedet etter samme kriterier som de andre nasjonene.
*Det er første gang  deltar i kvalifisering til EM.
* er regjerende verdensmestere, men er kun seedet på andre nivå.

+ Landet Serbia og Montenegro ble brutt opp i mai 2006 og plassen ble overtatt av  

## Regler
*Det gis *tre poeng* for seier.
*Det gis *ett poeng* for uavgjort.
*Det gis *null poeng* for tap.

Tabellen ordnes etter poengtall, og de to beste lagene i hver gruppe kvalifiserer seg for EM-sluttspillet. Ved poenglikhet gjelder følgende skilleregler:

# Poeng oppnådd i kamper mellom lagene som har poenglikhet (innbyrdes oppgjør)
# Målforskjell i kamper mellom lagene som har poenglikhet
# Antall scorede mål i kamper mellom lagene som har poenglikhet
# Antall scorede mål på bortebane i kamper mellom lagene som har poenglikhet
# Hvis to eller flere lag fortsatt er likt etter anvendelse av kriteriene 1 til 4, anvend kriteriene 1 til 4 på nytt på disse lagene. Hvis dette ikke leder til en avgjørelse, benytt
# Målforskjell i kamper mellom alle lagene i gruppa
# Antall scorede mål i kamper mellom alle lagene i gruppa
# Antall scorede mål på bortebane i kamper mellom alle lagene i gruppa
# Bedre fair play-statistikk
# Trekning

Et lag kan maksimalt oppnå 36 poeng, med unntak av lagene i gruppe A, som kan oppnå 42 poeng siden det er ett lag mer i gruppa. 31 poeng (37 poeng i gruppe A) garanterer kvalifisering. Et lag kan minimum få null poeng, og kan ikke kvalifisere seg med mindre enn 10 poeng (12 poeng i gruppe A).

## Gruppe A

## Gruppe B

## Gruppe C

## Gruppe D

## Gruppe E

## Gruppe F

## Gruppe G

## Toppscorere

## Referanser
Fraudcast News

«***Fraudcast News***» er den 22. og siste episoden av TV-serien *[[Simpsons]]*' 15. sesong. Tittelen er et ordspill rundt navnet på James L. Brooks' film *[[Broadcast News]]* fra 1987. 

## Handling

I Springfield finner en seremoni som er dedikert til deres nyeste nasjonalpark Geezer Rock sted. Geezer Rock er en stein som ser ut som New Hampshires falne Old Man of the Mountain, og Lisa skal lese et dikt der. Homer har imidlertid sett en kvist i øyet på steinen som han drar ut, noe som fører til at steinen faller sammen.

Lisa blir lei seg da hun ikke får les diktet sitt, og Marge foreslår at hun publiserer det. Burns, som forsvant da Geezer Rock falt sammen, kommer tilbake igjen, og han oppdager at ingen har savnet ham mens han var borte. For å forbedre sitt inntrykk blant innbyggerne i Springfield bestemmer han seg for å kjøpe samtlige mediebedrifter i Springfield. Lisa distribuerer imidlertid sitt første nummer av avisen sin, «The Red Dress Press», som blir godt mottatt. Hun får hjelp av blant andre Bart, Milhouse og Ralph for å publisere det andre nummeret av avisen.

Burns kjøper alle mediebedrifter i Springfield unntatt Lisas avis. Hans meninger blir til og med fremstilt på *[[Itchy & Scratchy]]* (som han har tatt over manusskrivningen og regien av). Burns forsøker å lure Lisa til å selge ved å tilby henne ponnier, men hun nekter å la seg lure. Burns får imidlertid hevn mot Lisa ved å slå av strømmen til familien Simpson. Lisa skriver sitt neste nummer av avisen ved hjelp av et gammelt stensilapparat som Skinner brukte under vietnamkrigen. Burns har en alvorlig samtale med Homer slik at han kan grave frem noen av Lisas skitne hemmeligheter. Lisa gir opp avisen sin, men Homer vet råd, og lager sin egen avis. Også en rekke andre innbyggere i Springfield lager sine egne uavhengige aviser.
Leirklining

**Leirklining** er en blanding av leire, halm og kumøkk som over store deler av verden brukes eller har vært brukt som materiale til husbygging.

Leiren ble som oftest klint på et flettverk av kvister. Helt opp til begynnelsen av 1900-tallet ble det i nordeuropeiske hus av bindingsverk brukt leirklining på flettverk til å tette mellom stolpene i veggene.

Leirklint flettverk er en av de tidligst påviste byggemåter for vegger, noe som bekreftes av etymologien for mange ord i germanske språk. Det norske ordet 'vegg' er beslektet med ordet 'vidje' og antyder at flettverk av vidjer er et eldgammelt veggmateriale. Det tyske ordet for vegg, 'Wand', kommer fra en indoeuropeisk rot som betyr 'å vinde, flette eller sno'. På dansk bruktes ordet 'vendring' om innflettingen av tynne kvister mellom «staver» i bindingsverkets «tavler», før naboene i landsbyen ble invitert til dugnad eller «klinegilde».

Ved arkeologiske undersøkelser finner man ofte leirklining i form av fragmenter av brent leire med avtrykk av flettverk på tuftene etter nedbrente forhistoriske langhus.

## Referanser


## Eksterne lenker
*
United

:*Se også [[United (andre betydninger)]].*

***United*** er en norsk romantisk filmkomedie fra 2003 om Kåre, en fotballidiot som drømte om å bli proff på fotballaget Manchester United, men som endte opp som lagerarbeider på det lokale verftet. Barndomskjæresten begynte å få nok av hans tiltaksløshet, så når Kåres gamle rival Stian dukker opp som storkar og redningsmann for det skakkjørte verftet betyr det trøbbel for Kåre både på jobben og privat. Stian har nemlig tenkt å si opp så mange som mulig, kreve en skyhøy lønn for jobben og stikke av med den vakre Anna. Det er da duket for fotball, drømmer om kjærlighet, rivalisering og Vestland for alle penga.

## Skuespillere
* Håvard Lilleheie (Kåre) 
* Berte Rommetveit (Anna)
* Sondre Sørheim (Iversen)
* Vegar Hoel (Stian)
* Harald Eia (Bankmann)
* Severin Eskeland (Brynjar)
* Kenneth Karlsen (H.Berg)
* Espen Heggelund (P.Scholes)
* Vegard Dyrseth (E.Cantona)
* Lars Øvernes (P.Schmeichel)
* Eivind Åstvedt (D.Beckham)
* Kristian Ness (R.Keane)

## Eksterne lenker
*
EyeOS

**eyeOS** er et fritt webbasert operativsystem som kjøres direkte i nettleseren. eyeOS er skrevet i PHP, XML og JavaScript, og omtales som et cloud computing operativsystem. Basisinstallasjonen inneholder hele skrivebordsmiljøet og 67 programmer og verktøy. Systemet er en åpen kildekode og hele pakken er lisensiert under «AGLP».

eyeOS inneholder enkle applikasjoner for tekstbehandling og regneark. Serveren kan integreres med OpenOffice.org slik at brukerne kan bruke filer i ODF eller MS Office XP/2000 format. 

## Referanser


## Eksterne lenker
*
Pemba (Mosambik)

**Pemba** er en havneby i Mosambik. Den er hovedstad i provinsen Cabo Delgado og ligger på halvøya i Pemba-bukta.

Byen ble grunnlagt av Niassa-kompaniet i 1904 som **Porto Amélia** på halvøyas sørvestlige tupp og har vokst rundt en havn. Den er oppkalt etter en portugisisk dronning. Byen er kjent for sin portugisiske kolonitidsarkitektur. Den ble gitt det nye navnet Pemba da portugisernes styre tok slutt, i 1975.

Byens innbyggere er hovedsakelig makondere, makuaere og mwanjiere. Det lokale språket som er mest utbredt er kjent som makua, selv om både swahili og portugisisk er utbredt.

I Pembas sentrum er der et autentisk lokalt marked, eller souk, hvor kunst og håndverk, i tillegg til tradisjonelt sølvtøy, kan kjøpes.

Pemba er også kjent som hovedmålet for entusiaster av vannsport og dykking siden et korallrev ligger nær kysten. Pemba har i økende grad blitt et turistmål, særlig for den øvre middelklassen av mosambikere og sørafrikanere. Der er nå en ukentlig flygning fra Johannesburg til Pemba, et femstjerners hotell, Pemba strandhotell, restauranter og andre former for underholdning.

## Eksterne lenker
*
Malteri

Et **malteri** er en bedrift, eller et produksjonsledd i en bedrift, som fremstiller malt. 
Større bryggerier har gjerne eget malteri, mindre bryggerier kjøper gjerne ferdig malt. Malt blir også brukt til produksjon av enkelte typer whisky.

Produksjonen foregår i flere faser:
***Rensing** – Kornet (som regel bygg) blir vasket og renset.
***Bløtlegging** – Kornet blir lagt i bløt i vann (2-3 dager). Kornet skal inneholde minst 40% vann.
***Spiring** – Det bløtede kornet blir lagt til spiring i et fuktig og varmt miljø (ca. 5 dager). Ved spiringen dannes det flere enzymer i kornkjernen. Enzymet diastase spalter stivelse til sukker (typisk maltose), som blir til alkohol og kulldioksid under den senere gjæringen.
***Tørking** – Spiringen blir stanset etter et visst tidspunkt, og kornet (massen) blir deretter tørket (ristet) med varm luft.
Ved fremstilling av malt dannes det flere smaks- og farvestoffer.

Ulik spiring og tørking gir ulike typer malt (f.eks bayermalt og pilsnermalt).

Et biprodukt ved fremstilling av malt er mask. Masken er de delene av kornet som er uoppløselige. Masken blir brukt til dyrefor (særlig storfe) på grunn av høyt innhold av næringsstoffer.

## Se også
*Ølbrygging
Inhambane

**Inhambane** er en by sør i Mosambik, ved Inhambane-bukta. Den er hovedstad i provinsen Inhambane og har en befolkning på 77 000 innbyggere.

Den ble grunnlagt av swahiliske handelsmenn, og byen vokste som en havn for handel med slaver og elfenben i det 18. århundre, hovedsakelig under indisk kontroll. Det ble ødelagt i 1834 av Soshangane, men vokste raskt i den andre halvdelen av århundret som er perioden dens katedral og gamle moské er fra. En jernbane ble bygget, men den forfalt senere.

Byen har nå et museum og et marked og er kjent for sine nærliggende strender. Ferjer går fra byen til Maxixe.
Knut Knudsen

**Knut Knudsen** (født 12. oktober 1950 i Levanger) er en norsk tidligere proffsyklist og olympisk mester som representerte IL Sverre.

Knudsen vant 4&nbsp;000&nbsp;meter forfølgelsesritt på bane i Sommer-OL 1972 og i VM 1973. Han vant NM elleve ganger, og har to kongepokaler. Han syklet profesjonelt i Italia fra 1974 til 1981 og har seks etappeseire fra Giro d'Italia. I tillegg til etappeseire i Giro d'Italia har han ved to anledninger, i 1975 og i 1981, syklet med den rosa ledertrøya i det prestisjefylte rittet. Han ble kåret til verdens beste temporytter av to av de største sportsmagasinene i verden fra 1979 til 1981. Tilsammen vant han 49 proffseire.

I 1980-årene var han en periode engasjert som trener i Glåmdal Sykleklubb og var visepresident i Norges Cykleforbund 1991-1993.

Etter OL-gullet i 1972 ble Knudsen tildelt Morgenbladets gullmedalje, Fearnleys olympiske ærespris og Sportsjournalistenes statuett som årets idrettsnavn i Norge. Statuetten som årets idrettsnavn fikk han også det påfølgende året for VM-seieren.

I 1977 gav han ut boken *På hjul med K.K.* sammen med Torbjørn Børte.

## Viktigste seire

;1978
:Trofeo Laigueglia
:Trofeo Baracchi
;1979
:Giro del Trentino
:Tirreno–Adriatico
;1980
:GP Eddy Merckx
;1981
:GP Eddy Merckx

## Referanser


## Eksterne lenker
* 
* 
*
Chimoio

**Chimoio** er hovedstaden i provinsen Manica i Mosambik. Den er den femte største byen i landet med en befolkning på cirka  innbyggere (2024), en økning på over  fra året før. Den ligger rundt 95 km fra grensen til Zimbabwe og beskrives til tider som mer zimbabwisk enn mosambisk.

Byens navn i kolonitiden, under portugisisk styre, var Vila Pery. Byen ligger ved jernbanen fra Beira til Harare, nær Cabeça do Velho.

## Referanser


## Eksterne lenker
*
Matola

**Matola** er en by sør i Mosambik med en befolkning på 440 927 innbyggere (1997). Den ligger vest for landets hovedstad Maputo. Den er hovedstad i provinsen Maputo og har hatt sin egen valgte styresmakt siden 1998. 

Matola er et industrisenter med en viktig havn for mineraler (krom og jern) og annen eksport fra Swaziland og Sør-Afrika. Den har petroleum-raffinerier (for tiden uten aktivitet) og diverse industri som produserer produkter som såpe, sement og landbruksmaterialer. Det viktigste av disse er et aluminiumsverk, satt i drift i 2002, som mer en fordoblet Mosambiks BNP.

Navnet Matola kommer fra et vanlig familienavn, *Matsolo*, et ronga-kongedømme som eksisterte i denne regionen da kolonistene ankom.
Nampula

**Nampula** er hovedstaden i provinsen Nampula i Mosambik. Den har en befolkning på  (1997), noe som gjør den til den største byen i det nordlige Mosambik. Her ligger Mosambiks nasjonale etnografiske museum, et marked, en katedral og en moské.

En jernbanelinje betjener byen og et jernbaneverksted ligger her.

## Eksterne lenker
*
Xai-Xai

**Xai-Xai** er en by sør i Mosambik med om lag 119&nbsp;000 innbyggere (estimert for 2010). Byen er hovedstad i provinsen Gaza.

Xai-Xai ligger nær Indiahavet, ved Limpopo-elven. Den ligger ved EN1-vegen nordøst for Maputo og er kjent for sine strender ved Praia do Xai-Xai.

## Referanser
Lichinga

**Lichinga** er en by som er hovedstad i provinsen Niassa i Mosambik. Den ligger nesten 1500 moh på Lichinga-platået, øst for Niassasjøen (Malawisjøen). Byen har en befolkning på 112 000 innbyggere og ble grunnlagt som **Vila Cabral** og har en flyplass. 

En gren av jernbanen fra havnen til Nacala stopper i denne byen.
Enige og tro inntil Dovre faller

**Enige og tro inntil Dovre faller** eller **Enige og tro til Dovre faller** er den såkalte Eidsvoll-eden fra 1814. Eden ble avlagt som et løfte etter at forhandlingene under Riksforsamlingen på Eidsvoll ble avsluttet 20. mai 1814. Ifølge Nicolai Wergeland stilte representantene, etter forslag i avslutningstalen til Jens Schow Fabricius (1758–1841), seg arm i arm, dannet en brorskapskjede hvorpå de ropte «Enige og troe, indtil Dovre falder!». På nynorsk lyder Eidsvolleden «Einige og tru til Dovre fell».

Enigheten og broderkjeden var ikke fullstendig, for to representanter hadde meldt sykdomsforfall før det avsluttende møtet fordi de ikke ville utsette seg for flere ukvemsord fra sine politiske motstandere. Det var to lederskikkelser i det såkalte unionspartiet, grev Herman Wedel Jarlsberg og Severin Løvenskiold.

Ordene har siden blitt gjentatt i  norsk politikk og kultur som slagord for nasjonal patriotisme, uavhengighet, samhold og demokrati, blant annet i nasjonsbyggingsperioden på 1800-tallet og unionsoppløsningen i 1905.

Dovre har i lang tid hatt en viktig posisjon i Norges nasjonale bevissthet, der Dovrefjell representerer det evige, uforanderlige, trygge og grunnfestede. Også i norsk eventyrtradisjon representerer Dovre det eldgamle og trolske. I eventyret *En aften i nabogården* fra Asbjørnsen og Moes eventyramling fra 1845 heter det at «(...) på Dovrefjell har der naturligvis alle dager vært like så gode trollkjerringmøter som på Bloksberg.» Henrik Ibsen valgte dessuten navnet Dovregubben på sin karikatur av det selvgode og sneversynte norske i sitt dramatiske dikt Peer Gynt fra 1867.


File:Norges Jubilæum 1814-1914.jpg|«Norges Jubilæum 1814-1914», postkort til grunnlovsjubileet  med mottoet «Enige og tro, indtil Dovre falder.» Motivet viser også de fem fremste eidsvollsmennene og Eidsvollsbygningen. 
File:Enig og Tro til Dovre falder 1814.jpg|«Enig og tro til Dovre falder 1814», postkort til grunnlovsjubileet med blant annet maleriet «Eidsvold 1814» av Oscar Wergeland. 
Fil:Portrett av Jens Schou Fabricius - Oslo Museum - OB.00074.jpg|Jens Schow Fabricius, seinere admiral, foreslo Eidsvoll-eden i sin avskjedstale da Riksforsamlingen ble avsluttet 20. mai 1814. 
File:Glittertind Til Dovre Faller.jpg|Eidsvolleden har blitt gjentatt som slagord i norsk kultur og politikk en mengde ganger. Bildet viser  EP-utgivelsen *[[Til Dovre faller]]* med folkrockbandet Glittertind fra 2005.


## Referanser


## Se også
*Riksforsamlingen på Eidsvoll
**[[For Norge, Kiempers Fødeland]]*, *[[Sønner av Norge (nasjonalsang)|Sønner av Norge]]* og *[[Ja, vi elsker dette landet]]*

## Eksterne lenker
* Jens Schow Fabricius: Enige og troe indtil Dovre falder!, tale ved avslutningen av Riksforsamlingen på Virksomme ord
Gå planken

Å **gå planken** er en henrettelsesmetode som har vært ansett for å være utstrakt brukt blant pirater. Metoden, slik den er beskrevet, går ut på å tvinge offeret til å gå ut på en planke som strekker seg ut fra siden av et skip, for på denne måten å falle i havet. I de fleste beskrivelser er hendene bundet og havet rundt båten fullt av hai. Det finnes imidlertid lite av håndfaste bevis på at bruk av denne henrettelsesmetoden var utstrakt. Det har blitt en del av den moderne piratmytologien og er ofte beskrevet i bøker og på film, deriblant i teaterstykket Peter Pan og i historiene om Kaptein Sabeltann. Å gå planken må ikke forveksles med straffemetoden kjølhaling, der offeret ble bundet i et tau og trukket under skroget av båten og opp på den andre sida.

## Litteratur
* Seitz, C. *Under The Black Flag*, Dail Press, 1925 (utgitt på ny av Dover Publications i 2002, ISBN 0-486-42131-7)

## Eksterne lenker
* ''A Pyrate's Life: Punishment'' (på engelsk) 
* ''BlackBeard Lives: Did you know ?'' (på engelsk)
Portabelt toalett

Et **portabelt toalett**, eller **bærbart toalett**, er et toalett som kan bæres eller flyttes på hjul etter behov, typisk til campingturer, båtturer eller andre utflukter.

I stedet for kloakkanlegg er det utstyrt med en egen vanntank og håndpumpe, som gjør at man kan skylle ned med rent vann etter bruk. Avfallet oppbevares i en hermetisk lukket tank.

## Porta Potti
**Porta Potti** er et varemarke for et bærbart toalett som er i utbredt bruk i båter, campingvogner, på hytter, campingplasser, i biler som driver langtransport og lignende steder som ikke er tilknyttet et godkjent avløpssystem.

Varemerket Porta Potti har i engelskspråklige land utviklet seg til å bli generisk betegnelse for portable toaletter. I denne forbindelse viser det til at produktet er lite som en tisse potte, *pee-pot*, eller *potty*.

## Eksterne lenker
* https://web.archive.org/web/20130510022652/http://portapotti.no/
Borg (Vestvågøy)

**Borg** var et høvdingsete i  Vestvågøy kommune på nordsiden av Vestvågøya i Lofoten i Nordland fra folkevandringstiden til vikingtiden.

## Historie
Ved en felles-skandinavisk, arkeologisk undersøkelse mellom 1986 og 1989, ble det avdekket et 67 meter langt langhus fra 500-tallet på Borg. Dette hadde blitt ombygget og forlenget i begynnelsen av vikingtiden, og var inntil 83 meter langt. Det er foreløpig den lengste bygningen som er kjent fra denne perioden, både i Skandinavia og resten av Europa.
Huset har vært av tre, men på utsiden var det en ekstra, 1,5 meter bred, vegg av torv. Huset har tjent både som bolig, fjøs og gildehall, og var delt i fem rom, der fjøset og gildehallen lå i de to største. I fjøset har det vært plass til 50 kyr. Nede ved sjøen er det påvist tufter etter flere store naust, det største 26 meter langt.

Huset ser ut til å være bygget etter sør-skandinavisk skikk, noe som tyder på at høvdingene på Borg hadde kontakter langt sør allerede i folkevandringstiden. Sannsynligvis har de drevet med både handel og skapt politiske allianser med ledende slekter lenger sør.

Det er også funnet mange spesielle gjenstander av høy kvalitet, blant annet gullgubber og importert keramikk.

## I dag
* *Se hovedartikkel, [[Lofotr Vikingmuseum]]*
Rekonstruksjonen av huset og miljøet rundt det utgjør et eget museum; Lofotr Vikingmuseum, der en viser spesielt hverdagslivet slik en tror det utspant seg i vikingtiden. Landskapet rundt antas å være forholdsvis uendret fra den tid, og holdes delvis vedlike ved hjelp av beitedyr av samme slag som da.

Borge kirke ligger på Borg, det samme gjør Bøstad skole, Borgtun kro, Spar Borg og Borg barnehage. IL Blest er idrettslaget på Borg.

## Referanser


## Eksterne lenker
* Vikingmuseet på Borg
* Tromsø Museums sider om utgravningene på Borg
* ''Borg – høvdingsete i Nordland'', artikkel hos Store norske leksikon
* ''Hallen – rommet for dei rike og mektige'', artikkel om Borg og andre langhus hos Norgeshistorie.no
* ''Langhuset – jordbrukernes sentrum i 3000 år'', artikkel hos Norgeshistorie.no
* ''Elin Tinuviel Torbergsen: Hvordan endret byggeskikken seg på Borg?'' I Viking 2021.
* ''Gisle Jakelln: Høgsetet på Borg: en tolkning av høgsete-ondvege.'' Fortidsminneforeningens årbok 1997.
Helosciomyzidae

**Helosciomyzidae** er en artsfattig familie av fluer som lever på den sørlige halvkulen. Som det går fram av det latinske navnet, ligner de på kjerrfluer (Sciomyzidae) og sumpfluer (Heleomyzidae). De ble tidligere regnet til kjerrfluene, men danner sannsynligvis en gruppe for seg, selv om det er mulig at noen av slektene nevnt i den systematiske oversikten bør plasseres mellom kjerrfluene. I likhet med sumpfluene har de mange kraftige, korte børster på vingefremkanten (*costa*), slik at denne ser piggete ut. Lite ser ut til å være kjent om biologien til denne fluefamilien.

## Systematisk oversikt

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora
***** Overfamilien Sciomyzoidea
****** Familien **Helosciomyzidae**
******* Slekten *[[Cobergius]]* Barnes, 1981
******** *Cobergius vittata* (Macquart, 1851)  – Australia, også Tasmania
******* Slekten *[[Dasysciomyza]]* Barnes, 1981  – New Zealand
******** *Dasysciomyza setuligera* (Malloch, 1922)  
******** *Dasysciomyza pseudosetuligera* (Tonnoir & Malloch, 1928)
******* Slekten *[[Eurotocus]]* Steyskal, 1979
******** *Eurotocus australis* Steyskal, 1979  – Australia
******* Slekten *[[Helosciomyza]]* Hendel, 1917
******** *Helosciomyza anaxantha* Steyskal, 1979  – Tasmania
******** *Helosciomyza australica* Steyskal, 1979  – Australia
******** *Helosciomyza ferruginea* Hendel, 1917  – Australia
******** *Helosciomyza fuscinervi* (Macquart, 1851)  – Australia
******** *Helosciomyza macalpinei* Steyskal, 1979  – Australia
******** *Helosciomyza subalpina* Tonnoir & Malloch, 1928  – New Zealand
******* Slekten *[[Napaeosciomyza]]* Barnes, 1981  – New Zealand
******** *Napaeosciomyza rara* (Hutton, 1901)  
******** *Napaeosciomyza spinicosta* (Malloch, 1922)    
******** *Napaeosciomyza subspinicosta* (Tonnoir & Malloch, 1928)  
******* Slekten *[[Neosciomyza]]* Barnes, 1981
******** *Neosciomyza anhecta* (Steyskal, 1979)  – Tasmania
******** *Neosciomyza luteipennis* (Steyskal, 1979)  – Australia
******* Slekten *[[Polytocus]]* Lamb, 1909  – New Zealand
******** *Polytocus costatus* Harrison, 1976  
******** *Polytocus spinicosta* Lamb, 1909
******* Slekten *[[Sciogriphoneura]]* Malloch, 1933  – Sør-Amerika
******** *Sciogriphoneura brunnea* Steyskal, 1977  – Brasil
******** *Sciogriphoneura nigriventris* Malloch, 1933  – Chile
******* Slekten *[[Scordalus]]* Barnes, 1981
******** *Scordalus femoratus* (Tonnoir & Malloch, 1928)  – New Zealand
******* Slekten *[[Xenosciomyza]]* Tonnoir & Malloch, 1928  – New Zealand
******** *Xenosciomyza prima* Tonnoir & Malloch, 1928
******** *Xenosciomyza turbotti* Harrison, 1955

## Kilder
* Catalogue of Australian and Oceanian Diptera (katalog over Australias og Oseanias tovinger). http://hbs.bishopmuseum.org/aocat/heloscio.html

## Eksterne lenker
*
Niassa-kompaniet

**Niassa-kompaniet** (portugisisk: *Companhia do Niassa*) var et kongelig selskap i den portugisiske kolonien Mosambik som hadde rettigheter til området som i dag inkluderer provinsene Cabo Delgado og Niassa.

Sent i det 19. århundre var Portugals dominans over Mosambik truet av Storbritannia og Tyskland som planla å dele Mosambik mellom seg. Portugal manglet kapitalen til å kolonisere Mosambik skikkelig, derfor leiet det ut landet og dets folk til andre. Innen 1891 var en tredjedel av landet leid ut til tre britiske selskaper, Mosambik-kompaniet, Zambezi-kompaniet og Niassa-kompaniet. Territoriet til Niassa-kompaniet dekket det nordlige Mosambik, nord for elva Lurio.

Makten til Niassa-kompaniet var basert på chibalo-systemet, tvangsarbeid, som tvang mosambikerne til å arbeide på plantasjer, bomullsåkre og på oggentlige prosjekter. I tillegg var mosambikerne tvunget til å betale hytteskatt for å holde dem i gjeld. Chibalo-systemet gjorde at Niassa-kompaniet kunne etablere plantasjer og tvinge bøndene til å arbeide for seg og hindre dem i å dyrke egne avlinger som de kunne selge.

Niassa-kompaniet grunnla i 1904 byen Porto Amélia som i dag heter Pemba. Porte Amélia ble hovedkvarteret til Niassa-kompaniet.

27. oktober 1929 gav Niassa-kompaniet sitt territorium tilbake til den portugisiske styresmakten.